**TYÖELÄMÄN JA AMMATILLISEN KORKEAKOULUTUKSEN VERKOSTON
(TAKKI-VERKOSTO) TYÖVALIOKUNNAN KOKOUS 1 / 2018**

Aika: Perjantai 6.4.2018 klo 8.15-9.30

Paikka: Eduskunnan lisärakennus, Mänty

Läsnä: Kansanedustaja Aila Paloniemi, puheenjohtaja klo 8.15-9.10

 Kansanedustaja Mikaela Nylander, puheenjohtaja klo 9.10-9.30

 Kansanedustaja Eeva-Johanna Eloranta

Rehtori Vesa Taatila, Turun ammattikorkeakoulu

Toiminnanjohtaja Petri Lempinen, Arene

Asiantuntija Anniina Sippola, Suomen opiskelijakuntien liitto - SAMOK ry

Erityisasiantuntija Hannele Louhelainen, OAJ

1 § Kokouksen avaus

 Puheenjohtaja avasi kokouksen klo 8.15

2 § Korkeakoulutuksen tutkimuksen visio 2030

3 § Ammattikorkeakoulujen rahoitus

Pykäläkohdat 2 ja 3 käsiteltiin samanaikaisesti.

Arenen toiminnanjohtaja Petri Lempinen esitteli OKM:n johdolla tehtävää visio 2030 työryhmien työn vaiheita. Työvaliokunta kävi keskustelua eri työryhmien työstössä olevien aiheiden ympärillä. Työryhmätyöskentelyssä pohditaan muun muassa jatkuvan oppimisen tarpeisiin ja nopeisiin osaajatarpeisiin vastaamista, TKI-toimintaa ja digitalisaatiota sekä korkeakoulusektorin rahoituksen rakennetta ja malleja.

Työvaliokunnan jäsenet olivat huolissaan siitä, että millainen on ylätason puheen suhde työryhmien työhön – onko näillä yhtenäisyyttä. Rahoitusmalli- ja korkeakoulutukseen tehtävät muutokset tulee tehdä huolellisesti valmistellen ja perustoimintoihin on varattava riittävä rahoitus.

Ammattikorkeakoulutuksen rahoituksessa pitää ottaa huomioon yhä vahvemmin aikuisväestön osaamisen vahvistaminen ja tki-toiminnan rahoitus. Työvaliokunta kävi keskustelua kasvupalvelujen ja koulutusjärjestelmän yhteydestä. Ammattikorkeakoulujen roolia on vahvistettava aluekehitysorganisaationa.

Työvaliokunta linjasi kantanaan, että Suomeen on tarpeen rakentaa koko koulutusjärjestelmää koskeva pitemmän tähtäimen koulutuksen ja tutkimuksen visio. Valiokunnassa päätettiin vaikuttaa tähän muun muassa seuraavasti:

* Työvaliokunta päätti ottaa Takki-verkostona kantaa suomalaisen koulutuksen, osaamisen ja sivistyksen puolesta. Työvaliokunta tekee kannanoton pitkäntähtäimen koulutuksen kehittämisen vision puolesta. Arenesta Petri Lempinen valmistelee pohjaa. Kannanotto tehdään yhdessä seuraavien tahojen kanssa: FSS, OSKU, SAKKI, SAMOK, SYL, AMKE, Arene, Unifi, Kuntaliitto, OAJ, Sivistystyönantajat. Työvaliokunta järjestää kutsutapaamisen Pyöreään pöytään 8.5. klo 15-17, missä keskustellaan yli vaalikausien menevästä koulutuksen visiosta ja annetaan asiaan liittyvä kannanotto.
* Lisäksi valiokunta totesi, että sivistys- ja tiedejaosto voi ottaa kantaa korkeakouluvision tavoitteisiin ja ammattikorkeakoulutuksen tki-rahoituksen lisäämiseen.
* Viimeisessä budjetin käsittelyn yhteydessä voidaan myös ottaa esille miten vision näkyy budjetin valmistelussa. Tehdään siinä yhteydessä lausuma: Edellytetään, että hallitus tekee parlamentaarisesti tehdyn vision.

4 § Takki-verkoston pyöreän pöydän keskustelutilaisuus ”*Sosiaali- ja terveyshuollon reformi ja uusi osaaminen*”

Työvaliokunta kävi valmistelutilannetta läpi. Tilaisuus pidetään 15.5. klo 14.30-16.00 Suuren valiokunnan huoneessa. Tilaisuuden tavoitteena on avata eri näkökulmien ja yhteisen keskustelun avulla sote-uudistusta osaamisen kehittämisen näkökulmasta. Uutinen tilaisuudesta löytyy Takki-verkoston sivuilla <http://www.takki.info/soten-pyorea-poyta-ii/> Pyöreä pöytä on kutsutilaisuus verkoston jäsenille.

5 § Muut ajankohtaiset asiat

Työvaliokunta sai lyhyen katsauksen korkeakoulujen opiskelijavalintoihin liittyvistä asioista. Todistusvalintatyö etenee ja ammattikorkeakoulujen opiskelijavalintakokonaisuudesta on tulossa toukokuun aikana tietoa.

6 § Työvaliokunnan seuraava kokous

Työvaliokunta kokoontuu seuraavan kerran Pyöreän pöydän keskustelutilaisuuden jälkeen 15.5. klo 16.

7 § Kokouksen päättäminen

 Puheenjohtaja päätti kokouksen klo 9.30